85 
Det fremgå ar tydelig af denne Oversigt, at Shetlands Alge¬ 
flora har det sydligste Præg, derefter følger Færøernes og nær 
op til den Nordlands. Atlantisk Island har allerede et betydelig 
større arktisk og subarktisk Element, der dog endnu staar til¬ 
bage for det nordatlantiske; i arktisk Island er det arktiske og 
og subarktiske Element det største, men det nordatlantiske naar 
dog endnu op til 40%; i Finmarken er Forholdet omtrent det 
samme, medens i Grønland det nordatlantiske Element kun 
udgør lidt over 20 °/ 0 . 
2. SAMMENLIGNING MED DE OMLIGGENDE LANDE. 
Ved en mere indgaaende Sammenligning frembyder der sig 
paa forskellig Maade ikke faa Vanskeligheder, der navnlig frem¬ 
kommer ved, at de paagældende Landes Havalgeflora maa siges 
at være i forskellig Grad grundig undersøgt. Som rimeligt er, 
kan det derfor ikke undgaas, at de Resultater, man opnaar, let 
kommer til at lide under større og mindre Fejl. 
For at nævne nogle af de vigtigste Kilder til Fejltagelse skal 
jeg saaledes fremhæve, at der ikke er Tvivl om, at adskillige af 
de Arter, som nu i Følge de i de senere Aar udgivne Arbejder 
f. Fx. Rosenvinge’s Grønlands Havalger, Jo ns son’s Islands 
Havalger og mit Arbejde om Færøernes Havalger er fundne ved 
disse Landes Kyster, ogsaa ved fornyede Undersøgelser vil vise sig 
at forekomme i flere af de omliggende Lande. I Ratters’ nylig 
publicerede Liste over Storbritanniens Havalger finder man saale¬ 
des adskillige af Rosenvinge’s nye grønlandske Arter opførte. 
En anden Kilde til Fejltagelse er naturligvis den meget uensartede 
Artsopfattelse, som gør sig gældende bos de forskellige Forfat¬ 
tere; og selv om man nok saa samvittighedsfuldt søger at ud¬ 
rede de forskellige Synonymer, er der dog endnu paa Videnska¬ 
bens nuværende Standpunkt en hel Del Slægter — jeg behøver 
blot at nævne saadanne som Acrosiphonia, Spongomorplia, Clado- 
phora, Enteromorpha, Ulothrix — hvor det er saa godt som 
umuligt at naa til et sikkert Resultat. I det hele taget er det 
særlig Chlorophyceerne, hvis Systematik lægger de fleste Hin¬ 
dringer i Vejen; ogsaa af den Grund, at disse, hvad de have 
tilfælles med Cyanophyceerne, kan leve under meget extreme 
